Thresor de la langue françoise/Auge
# Thresor de la langue françoise/Auge

Auge, m. penac. Est vn tronc d'arbre creusé en long à tenir eau, ou autre chose. Alueus, aussi descend-il de ce mot Latin. Auge à porceaux, où l'on verse leur manger, & bruuage. Canalis, Columel. lib. 7. cap. 10. On appelle aussi Auge, la mangeoire des cheuaux, pour estre faitte en façon d'auge. Creche, Praesepium. Pour laquelle mesme raison est appelé Auge, & en diminutif Auget, Alueolus, ce vase de bois où les maçons gaschent le plastre, & portent tant le plastre gasché, que le mortier à leur besongne.

C'est vn porc à l'auge, parler prouerbial, qui est dict de celuy qui mange & boit d'ordinaire à creuer. Ventri deditus. Suarius cuticulae curator.

